Nariadenie Komisie (ES) č. 752/2004
z 22. apríla 2004
o prechodných opatreniach v sektore ľanu a konope pestovanými na vlákno v Českej republike, Estónsku, Lotyšsku, Litve, Maďarsku, Poľsku a Slovensku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jej článok 2 ods. 3,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jej článok 41 druhý pododsek,
keďže:
(1) by mali byť spracovateľom v Českej republike, Estónsku, Lotyšsku, Litve, Maďarsku, Poľsku a Slovensku (ďalej len ako nový výrobca členských štátov) ustanovené prechodné opatrenia s cieľom zabezpečiť uplatňovanie nariadenia Rady (ES) č. 1673/2000 z 27. júla 2000 o spoločnej organizácii trhu s ľanom a konope pestovanými na vlákno [1];
(2) podľa článku 7 ods. 1 nariadenia Komisie (ES) č. 245/2004 z 5. februára 2001, ktorým sa ustanovujú podrobné pravidlá na uplatňovanie nariadenia Rady (ES) č. 1673/2000 o spoločnej organizácii trhov s ľanom a konope pestovanými na vlákno [2], sa vyplatí podpora pre spracovateľov ľanovej a konopnej slamy na ľanové a konopné vlákno, len keď pochádza zo slamy zahrnutej v predajno-kúpnych zmluvách, spracovateľských záväzkoch alebo spracovateľských zmluvách, na ktorej "plochu" bola žiadosť o poskytnutie podpory predložená vo vzťahu k príslušnému hospodárskemu roku;
(3) následne v nových pestovateľských členských štátoch nie je ľanové a konopné vlákno, získané zo slamy vypestovanej pred hospodárskym rokom 2004/2005, oprávnené na udelenie podpory;
(4) aby sa vyhovelo tejto podmienke, musia sa prijať primerané ustanovenia o monitoringu. Z toho dôvodu by sa malo pri nových pestovateľských členských štátoch ustanoviť opatrenie pre oprávnených prvotných spracovávateľov a prvotných spracovávateľov, ktorým príslušný úrad ešte neudelil v odpovedi na ich žiadosť oprávnenie, aby upovedomili vnútroštátne kontrolné orgány o množstvách ľanovej a konopnej slamy a vlákna, ktoré mali na začiatku hospodárskeho roka 2004/2005. Opatrenie by malo byť ustanovené aj pre kontroly vykonávané kontrolnými orgánmi a pre zavedenie systému sankcií;
(5) opatrenia ustanovené v tomto nariadení sú v súlade so stanoviskom Riadiaceho výboru pre prírodné vlákna,
PRIJALA TOTO NARIADENIE:
Článok 1
1. V Českej republike, Estónsku, Lotyšsku, Litve, Maďarsku, Poľsku a Slovensku (ďalej len nové pestovateľské členské štáty) oprávnení prvotní spracovávatelia v zmysle článku 1 ods. 2 písm. b) nariadenia (ES) č. 1673/2000 a prvotní spracovávatelia, ktorí predložili príslušnému orgánu žiadosť o udelenie oprávnenia, na ktorú príslušný úrad zatiaľ oprávnenie neudelil, upovedomia príslušný orgán do 31. júla 2004 o skladových zásobách ľanovej slamy, konopnej slamy, dlhého ľanového vlákna, krátkeho ľanového vlákna a konopného vlákna, ktoré mali k 30. júnu 2004.
2. Príslušné orgány nových pestovateľských členských štátov overia primeranosť informácie uvedenej v odseku 1 na mieste v najmenej 50 % prvotných spracovávateľov uvedených v odseku 1.
3. Nové pestovateľské členské štáty určia sankcie, ktoré sa uplatnia, pokiaľ sa neposkytne informácia, poskytne sa neskoro, neúplná alebo nesprávna. Sankcie majú byť účinné, primerané a odrádzajúce.
4. Nové pestovateľské členské štáty poskytnú Komisii do 31. januára 2005 súhrn množstiev výrobkov uvedených v odseku 1 na sklade k 30. júnu 2004, pokiaľ je to možné upravené podľa výsledku kontrol ustanovených v odseku 2 a súhrn sankcií uplatňovaných podľa odseku 3.
Článok 2
Toto nariadenie vstupuje do účinnosti s s výhradou a dňom nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. apríla 2004